ผิวแหงและมันแข่งด้วยคัง
สวัสดีค่ะ ผิวแห้งจะมีอาการคือ รู้สึกตึงผิว โดยเฉพาะหลังจากอาบน้ำ ผิวดูหยาบกร้าน เห็นร่องของผิวหนังชัด ผิวด้าน ขาดความยืดหยุ่น มีอาการคัน ผิวหนังผิวลอกเป็นขุยหรือสะเก็ด ผิวอาจแตกและอาจมีเลือดออกได้สาเหตุของผิวแห้ง ได้แก่1. อากาศที่หนาวเย็นและแห้ง เช่น ในหน้าหนาว หรือการอยู่ในห้องแอร์ตลอดเวลา หรือในทางตรงข้าม การตากแดดมากไป2. การอาบน้ำร้อนเป็นประจำ3. ร่างกายขาดน้ำ ดื่มน้ำน้อย4. การระคายเคืองต่อสารเคมีต่างๆ เช่น ใช้สบู่หรือครีมอาบน้ำที่รุนแรง หรือฟอกตัวนานเกินไป หรือการใช้หินหรือใยขัดตัว5. อายุที่มากขึ้น6. มีโรคต่างๆ เช่น มีภาวะไทรอยด์ฮอรโมนต่ำ ไตวาย ขาดสารอาหาร เป็นต้น7. การใช้ยาบางชนิด เช่น ยาขับปัสสาวะ กรดวิตามินเอสำหรับรักษาสิว เป็นต้น8. มีโรคทางผิวหนัง เช่น โรคผิวหนังอักเสบเรื้อรัง โรคสะเก็ดเงิน เป็นต้นในเบื้องต้น ควรหลีกเลี่ยงปัจจัยต่างๆ ที่ทำให้ผิวแห้ง เช่น หลีกเลี่ยงการอยู่ในห้องแอร์นานเกินไป การดื่มน้ำมากๆ ไม่ตากแดดจ้านานไป ไม่อาบน้ำอุ่น ใช่สบู่หรือครีมอาบนำ้ที่อ่อนโยนต่อผิว ห้ามใช้ที่ขัดตัว การใช้โลชั่นหรือครีมที่ช่วยเพิ่มความชุ่มชื้นต่อผิว โดยเลือกยี่ห้อที่ระบุว่า "ไม่ก่อให้เกิดการแพ้และระายเคือง" ไม่ผสมน้ำหอม ไม่ผสมสารกันเสียชนิด paraben เป็นต้น หากอาการไม่ดีขึ้น ควรไปพบแพทย์เพื่อหาสาเหตุอื่นๆ และรักษาค่ะ